Deg umahil-agi nexdem ɣef tesleḍt tasnalɣant d tesleḍt tasnamkant n yismawen n yiɣersiwen deg kra n temnaḍin n Tizi Wezzu ( Buɣni, Freḥa, Iwaḍiyen, Makuda, Mɛatqa, At yanni, Aẓeffun, Tigzirt, Draɛ Lmizan, Larbɛa Nat Yiraten), nesteqsa kra n yimsulɣa rran-aɣ-d ɣef yisteqsiyen-nteɣ s wayen iwumi zemren d wayen isnen, nessaweḍ nejmeɛ-d 138 n yismawen n yiɣersiwen ama d wid n yilel nufa-d 10 n yismawen azal n 7,24%, iḥraraden llan 10 n yismawen azal n 7,24%, ma d ibeɛɛac nufa-d 31 n yismawen azal n 22,46%, wid yettferfiren nufa-d 40 n yismawen azal n 28,98%, wid n wexxam llan 25 azal n 18,11%, ma d wid n lexla nufa-d 22 azal n 15,94%.